als_Latn dik_Latn sna_Latn
Titulli: Pjetër Bogdani, letërkëmbim, Ipeshkëv i Shkodrës dhe Administrator i Arkipeshkvisë së Tivarit (1660 – 1670)
Origjinali: Pjetër Bogdani, letërkëmbim, Ipeshkëv i Shkodrës dhe Administrator i Arkipeshkvisë së Tivarit (1660 – 1670)
Gjinia: Histori
Përgatiti: Odette Marquet
Shtëpia botuese: IDK
Viti: 2016
Fq. 212
Pesha: 0.279 kg.
ISBN: 978-9928-136-38-1
Koment nga Eriona Tartari Kërtusha
Shoqëria jonë me kohë të përshpejtë dhe me kujtesë të dobët, prej disa vjetësh ka shpikur shijen e përkujtimoreve. Ditëlindje të çdo lloji; nga muzika tek letërsia, nga fitoret luftarake tek qytetërimet e harruara, nga figurat politike tek zërat e shkencës, të gjitha, ndjekin njëra – tjetrën dhe herë pas here asnjanësohen.
Kujtesa jonë, shpesh e zbrazur, vuan nga ngarkesa e tepërt dhe nuk dallojmë dot më kush dhe çfarë meriton nderimet e vërteta. Figura e Bogdanit është tipike e kësaj situate. Megjithëse studiuesit dhe shkrimtarët shqiptarë nuk e kanë injoruar kurrë Bogdanin, për shumë vite për të është folur rrallë dhe ndonjëherë me gjysmë zëri, ndërkohë që, katër shekuj pas vdekjes së tij, struktura e mendimit që ndërtoi, gjuha që ai përpunoi, hapja me të cilën ushqeu qytetërimin shqiptar, vijnë ndërherë si dëshmitarët më të çmuar dhe ndoshta të vetëm të një kulture, letërsie dhe qytetërimi të përbashkët me Evropën ku përkojmë sot.
Dhe si një paradoks, ndërtohet kontrasti midis pamohueshmërisë së veprës së tij prej të mëdhenjve të Gjuhës dhe të Letërsisë shqipe, gati si drita që nuk e fshehim dot, dhe mosnjohjes që gëzon ajo dhe autori i saj, gati si verbimi që na pengon të shohim nga vijmë e ku po shkojmë. Ndoshta, është ende i pashteruar ai që shërbeu, zhvilloi e përhapi Fjalën, duke sjellë Frymën dhe Idetë.
als_Latn als_Latn als_Latn fra_Latn als_Latn als_Latn als_Latn lvs_Latn por_Latn ilo_Latn als_Latn als_Latn als_Latn